CELEX: 52007PC0467
Language: bg
Date: 2007-08-10
Title: Предложение за решение на Съвета относно приключването на консултациите с Република Фиджи съгласно член 96 от Споразумението за партньорство АКТБ-ЕО и член 37 от Инструмента за сътрудничество за развитие (представенo от Комисията)

Важна правна забележка

|

52007PC0467

Предложение за решение на Съвета относно приключването на консултациите с Република Фиджи съгласно член 96 от Споразумението за партньорство АКТБ-ЕО и член 37 от Инструмента за сътрудничество за развитие (представенo от Комисията)  /* COM/2007/0467 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 10.8.2007COM(2007) 467 окончателенПредложение заРЕШЕНИЕ НА СЪВЕТАотносно приключването на консултациите с Република Фиджи съгласно член 96 от Споразумението за партньорство АКТБ-ЕО и член 37 от Инструмента за сътрудничество за развитие(представен o от Комисията)ОБЯСНИТЕЛЕН МЕМОРАНДУМНа 27 февруари 2007 г. Европейският съюз реши да започне консултации с Република Фиджи съгласно член 96 от Споразумението за партньорство АКТБ-ЕО, наричано по-долу Споразумението от Котону. Това решение бе прието вследствие на военния преврат, състоял се на 5 декември 2006 г. във Фиджи, който представлява нарушение и на трите основни елемента, посочени в член 9 от Споразумението от Котону: спазване правата на човека, демократичните принципи и върховенството на закона. След установяването на съществени предварителни контакти между страните, официалните консултации по член 96 от Споразумението от Котону и член 37 от Инструмента за сътрудничество за развитие започнаха на 18 април 2007 г.Срещата бе конструктивна и с поглед към бъдещето и позволи откровена обмяна на мнения. На нея присъстваха трима представители от временното правителство на Фиджи, които имаха възможност да представят позицията на кабинета. В допълнение Фиджи внесе писмено изложение, което бе взето предвид от ЕС. Група посланици от държавите от АКТБ също взеха участие в консултациите, заедно с представители на Секретариата на АКТБ.По време на срещата временното правителство на Фиджи се съгласи да поеме определен брой ангажименти, с оглед спазването на трите основни елемента от Споразумението от Котону. Тези ангажименти са следните:А. Спазване на демократичните принципиАнгажимент № 1Провеждането на свободни и честни парламентарни избори в срок от 24 месеца, считано от 1 март 2007 г., в зависимост от заключенията на оценката, която трябва да бъде извършена от независими експерти, назначени от секретариата на Форума на тихоокеанските острови. Процесите на подготовка и провеждане на изборите ще бъдат съвместно наблюдавани, адаптирани и променяни, когато е необходимо, на базата на взаимно договорени индикативни показатели. По-конкретно това означава:-  Че до 30 юни 2007 г. временното правителство ще приеме график, на датите за приключването на различните действия, които трябва да бъдат предприети при подготовката на нови парламентарни избори;-  Че графикът ще прецизира сроковете на преброяване на населението, преначертаване на границите на избирателните райони и провеждането на изборна реформа;-  Че определянето на границите на избирателните райони и изборната реформа ще бъдат извършени в съответствие с конституцията;-  Че ще бъдат взети мерки, които да осигурят функционирането на Избирателната служба, включително и назначаване до 30 септември 2007 г. на надзорно лице за изборите, в съответствие с конституцията.-  Че назначаването на вицепрезидент ще бъде извършено в съответствие с конституцията;Ангажимент № 2Че при приемането на законодателни, фискални и други инициативи и промени по различни политики, временното правителство ще вземе предвид консултациите с гражданското общество и всички други заинтересовани страни.Б. Правова държаваАнгажимент № 1Временното правителство ще направи всичко възможно за предотвратяването на изявления от агенции по сигурността, имащи за цел създаването на климат на страх и напрежение.Ангажимент № 2Временното правителство да се придържа към конституцията от 1997 г. и да гарантира нормалната и независима работа на институциите, предвидени в конституцията, като Комисията за правата на човека, Комисията за държавна администрация и Конституционната комисия на Фиджи. Значителната независимост и функционирането на Висшия съвет на старейшините ще бъдат запазени.Ангажимент № 3Да зачита напълно независимостта на съдебната власт, да ѝ се позволи да работи свободно нейните решения да се спазват от всички заинтересовани страни, и по специално:-  Временното правителство да предприеме необходимите мерки за назначаването на съда, предвиден в раздел 138, член 3 от конституцията, в срок до 15 юли 2007 г.;-  Всяко назначение и/или отстраняване на съдии да се извършва оттук нататък в пълно съответствие с разпоредбите и процедурните правила, предвидени в конституцията;Да няма повече случаи на намеса под каквато и да била форма на военните и полицията или на временното правителство в работата на съдебната система, при пълното зачитане на юридическата професия.Ангажимент № 4Всички наказателни производства, свързани със случаи на корупция, да бъдат провеждани по съответните съдебни канали и да се гарантира, че всеки друг орган, който може да бъде създаден за разследване на предполагаеми случаи на корупция, ще действа в рамките, определени от конституцията.В. Защита правата на човека и основните свободиАнгажимент № 1Временното правителство ще вземе всички необходими мерки за улесняване на разследването или разглеждането на всички обвинения за нарушения на правата на човека, в съответствие с процедурите и съдилищата, предвидени в законите на Фиджи.Ангажимент № 2Временното правителство възнамерява да отмени указите за извънредно положение през май 2007 г., при условие че липсват заплахи за националната сигурност и обществения ред и безопасност.Ангажимент № 3Временното правителство се ангажира да даде гаранции за пълната независимост на Комисията за защита правата на човека на Фиджи при изпълнение на нейните функции в съответствие с разпоредбите на конституцията.Ангажимент № 4Да се гарантира пълната свобода на изразяване на мнение и свободата на медиите във всичките им форми, както е предвидено в конституцията.Г. Последващи мерки по отношение на поетите ангажиментиАнгажимент № 1Временното правителство се ангажира да поддържа редовен диалог, който да позволи проверка на постигнатия напредък, и да предостави на ЕС и на органите/представителите на ЕО пълен достъп до информацията по всички въпроси, свързани с правата на човека, мирното възстановяване на демокрацията и върховенството на закона във Фиджи.Ангажимент № 2Временното правителство се ангажира да съдейства изцяло при евентуални мисии на ЕС и ЕО за оценка и мониторинг на напредъка.Ангажимент № 3Временното правителство се ангажира да изпраща на всеки три (3) месеца доклади за напредъка, считано от 30 юни 2007 г., относно поетите от него ангажименти и спазването на основните елементи от Споразумението от Котону.Отбелязва се, че по някои въпроси може да бъде постигнат ефективен напредък само ако се възприеме прагматичен подход, който отчита реалността на настоящето и се съсредоточава върху бъдещето.________Ако временното правителство спази поетите ангажименти, конституционната демокрация ще бъде възстановена не по-късно от 1 март 2009 г. При тези условия въоръжените сили ще се върнат към ролята, отредена им от конституцията, и ще се въздържат от всякаква незаконна намеса в политиката на страната.В духа на партньорство, на който се основава Споразумението от Котону, и като има предвид значителните ангажименти, поети от Фиджи, и съответно положителния край на консултациите, ЕС изрази готовността си да окаже подкрепа в процеса на преход. По-конкретно ЕС ще продължи и ще активира диалога си с временното правителство на Фиджи, за да осигури възможно най-бързото връщане към пълното зачитане на правата на човека, демокрацията и върховенството на закона, без които не би било възможно да се нормализира напълно сътрудничеството с Фиджи. Диалогът ще цели да допринесе за изграждането на устойчив демократичен политически ред и за преодоляване на проблема с т.нар. „култура на превратите“ във Фиджи, така че в страната да се установят стабилност и демокрация, необходими за защитата на човешкото достойнство и за създаването на оптимални условия за устойчиво развитие. ЕС също ще задълбочи диалога и сътрудничеството си по отношение на Фиджи с Форума на тихоокеанските острови, както и с държавите, които членуват в него. Форумът на тихоокеанските острови играе ключова роля в преодоляването на кризата във Фиджи.ЕС заяви готовността си да следи развитието на събитията отблизо, на основата на мониторинг и проверка на изпълнението на поетите от Фиджи ангажименти. ЕС ще проверява напредъка в изпълнението на ангажиментите. В този контекст е особено важно да бъдат взети своевременни мерки, които да гарантират провеждането на законни избори не по-късно от 1 май 2009 г.При приключването на консултациите и предвид положителния резултат от диалога до този момент, Комисията предлага приемането на подходящи мерки съгласно член 96, параграф 2, буква в) от Споразумението от Котону и член 37 от Инструмента за сътрудничество за развитие, така както са изложени в приложеното решение.Мерките се предлагат в подкрепа на преходния процес, за който се признава, че е постигнал някои положителни резултати, и в същото време като мотивация за временното правителство, за да продължи напред непоколебимо в прилагането на основните елементи на Споразумението от Котону.По време на периода на наблюдение ще се води активен политически диалог с властите на Фиджи, с цел да бъде оценен напредъка по отношение на основните елементи от Споразумението от Котону.Ако изпълнението на ангажиментите се ускори, или обратно, ако се забави, спре или отклони от предвиденото, ЕС си запазва правото да актуализира своите мерки чрез ново решение на Съвета за изменение на предложеното по-долу решение.С оглед на горепосоченото и в съответствие с членове 3 и 37 от Инструмента за сътрудничество за развитие и членове 9 и 96 от Споразумението от Котону, Комисията предлага Съветът да приключи консултациите с Република Фиджи и да приеме приложеното решение.Предложение заРЕШЕНИЕ НА СЪВЕТАотносно приключването на консултациите с Република Фиджи съгласно член 96 от Споразумението за партньорство АКТБ-ЕО и член 37 от Инструмента за сътрудничество за развитиеСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Споразумението за партньорство АКТБ-ЕО, подписано в Котону на 23 юни 2000 г.,[1] и изменено в Люксембург на 25 юни 2005 г.[2], и по-специално член 96 от него,като взе предвид Вътрешното споразумение за мерките, които трябва да се вземат и процедурите, които трябва да се спазват при прилагането на Споразумението за партньорство АКТБ-ЕО[3], и по-специално член 3 от него,като взе предвид Инструмента за сътрудничество за развитие[4], и по-специално член 37 от него,като взе предвид предложението на Комисията,като има предвид, че:(1) Основните елементи, посочени в член 9 на Споразумението от Котону бяханарушени.(2) Ценностите, посочени в член 3 от Инструмента за сътрудничество за развитие бяха нарушени.(3) На 18 април 2007 г., в съответствие с член 96 от Споразумението от Котону и член 37 от Инструмента за сътрудничество за развитие, започнаха официални консултации с държавите от АКТБ и Република Фиджи, по време на които властите на Фиджи поеха конкретни ангажименти за преодоляване на проблемите, посочени от ЕС, и ангажимент за изпълнение на поетите ангажименти.(4) Въпреки че бяха предприети някои съществени инициативи по отношение на част от гореспоменатите ангажименти, голяма част от ангажиментите, свързани с основните елементи на Споразумението от Котону и Инструмента за сътрудничество за развитие, все още предстоят да бъдат изпълнени,РЕШИ:Член 1Приключват се консултациите с Република Фиджи в съответствие с член 96 от Споразумението от Котону и член 37 от Инструмента за сътрудничество за развитие.Член 2Подходящите мерки, изложени в приложеното писмо, се приемат като подходящи мерки по смисъла на член 96, параграф 2, буква в) от Споразумението от Котону и член 37 от Инструмента за сътрудничество за развитие.Член 3Решението влиза в сила в деня на приемането му. То се публикува в Официален вестник на Европейския съюз .Решението е валидно за 24 месеца, считано от датата на приемането му от Съвета. То ще бъде преразглеждано редовно и най-малко на всеки шест месеца.Съставено в Брюксел,За Съвета:ПредседателПРИЛОЖЕНИЕПроект на писмоН. П. Ratu Josefa ILOILOПрезидент на Република ФиджиСуваФиджиВаше Превъзходителство,Европейският съюз придава особена важност на разпоредбите на член 9 от Споразумението от Котону и член 3 от Инструмента за сътрудничество за развитие. Като основни елементи на Споразумението от Котону зачитането на правата на човека, демократичните принципи и върховенството на закона са в основата на партньорството между държавите от АКТБ и ЕС и на нашите отношения.На 11 декември 2006 г. Съветът на Европейския съюз осъди военния преврат във Фиджи.Като счита, че военният преврат, извършен на 5 декември 2006 г., представлява нарушение на основните елементи, изредени в член 9 на Споразумението от Котону, ЕС покани Фиджи за участие в консултации по силата на член 96 на същото споразумение, с цел внимателно да се проучи на ситуацията и, ако е необходимо, да се предприемат мерки за нормализирането ѝ.Официалната част от консултациите започна на 18 април 2007 г. в Брюксел. Временното правителство на Фиджи представи свое писмено изложение, внесено на 18 април 2007 г., в което разглежда причините за военния преврат на 5 декември 2006 г., развитието на събитията в страната след тази дата, както и програмата си за преходния период.ЕС взе предвид писменото изложение на временното правителство, от 18 април 2007 г.От своя страна ЕС приветства потвърждаването от временното правителство на редица ключови ангажименти, посочени по долу, по отношение на правата на човека и основните свободи, зачитане на демократичните принципи и правовата държава и предложи позитивни мерки за тяхното изпълнение. Фиджи се ангажира също така да си сътрудничи тясно с ЕС по отношение на мониторинга и проверката на изпълнението на поетите задължения.За изпълнението на повечето от ангажиментите, поети в контекста на консултациите, ще е необходимо повече време, поради което е необходимо във времето отблизо да се наблюдава и оценява изпълнението им. ЕС подчертава, че като се има предвид проведените в рамките на закона избори през май 2006 г. и в светлината на констатациите и препоръките на Мисията за наблюдение на изборите на ЕС, и по-специално окончателния доклад на главния наблюдател на ЕС и член на Европейския парламент Istvan Szent-Ivanyi, ЕС е на мнение, че нови и честни избори могат да бъдат проведени в договорения срок до 28 февруари 2009 г.ЕС изтъква значението на навременното и пълно спазване на договорените ангажименти, посочени в приложението.ЕС отбелязва, че в съответствие с поетите ангажименти на 31 май 2007 г., временното правителство отмени указите за извънредно положение и на 19 юни 2007 г. прие констатациите и препоръките на независимите експерти по изборите, назначени от Форума на тихоокеанските острови.В духа на партньорство, на който се основава Споразумението от Котону, и в светлината на положителния резултат от консултациите, ЕС изрази готовността си да подкрепи Фиджи при изпълнението на поетите ангажименти.ЕС прие следните подходящи мерки по смисъла на член 96, параграф 2, буква в) от преразгледаното Споразумение от Котону и член 37 от Инструмента за сътрудничество за развитие:-  хуманитарната помощ, както и прякото подпомагане на гражданското общество могат да продължат;-  текущи или в процес на подготовка дейности по сътрудничеството, особено по 8-и и 9-и ЕФР могат да продължат;-  прегледът в края на периода по 9-ия ЕФР може да се състои;-  дейности от сътрудничеството, които биха подпомогнали връщането на демокрацията и подобрили управлението, могат да продължат да бъдат извършвани, освен при много изключителни обстоятелства;-  изпълнението на съпътстващите мерки за 2006 г. към реформата на захарната промишленост може да продължи. Споразумението за финансиране бе подписано на техническо равнище от Фиджи на 19 юни 2007 г. Отбелязва се, че финансовото споразумение включва клауза за временно прекратяване;-  приемането на 19 юни 2007 г. от страна на временното правителство на доклада от 7 юни 2007 г.на независимите експерти по изборите от Форума на тихоокеанските острови, е в съответствие с ангажимент № 1, договорен на 18 април 2007 г. между временното правителство и ЕС. Следователно може да се продължи с подготовката и евентуалното подписване на многогодишната индикативна програма за съпътстващите мерки към реформата на захарната промишленост за 2008-2010 г.;-  завършването, подписването на техническо равнище и прилагането на свързаните с 10-ия ЕФР стратегия за подпомагане на страната и национална индикативна програма, заедно с индикативен финансов пакет, както и възможното отпускане на насърчителен транш от не повече от 25 % от предвидената в пакета сума, зависят от изпълнението на поетите задължения по отношение на правата на човека и върховенството на закона; и по-специално зачитането на конституцията от временното правителство; пълното зачитане на независимостта на съдебната власт; разследването или разглеждането в съответствие с предвидените по законите на Фиджи процедури и съдилища на всички обвинения за нарушаване на правата на човека, както и полагането на всички възможни усилия от страна на временното правителство за предотвратяване на изявленията на агенции по сигурността, целящи създаването на климат на страх и напрежение;-  полагаемата сума за 2007 г. по реформата на захарната промишленост ще бъде нула;-  Отпускането на полагаемата сума за 2008 г. по реформата на захарната промишленост ще зависи от доказателствата за надеждна и навременна подготовка на изборите, в съответствие с договорените ангажименти, особено по отношение на преброяването на населението, преначертаването на границите на избирателните райони и изборната реформа в съответствие с конституцията, както и от вземането на мерки, които да осигурят функционирането на Избирателната служба, включително и от назначаването в съответствие с конституцията до 30 септември 2007 г. на надзорно лице за изборите;-  полагаемата сума за 2009 г. по реформата на захарната промишленост ще бъде отпусната, ако на власт е законно избрано правителство;-  полагаемата сума за 2010 г. по реформата на захарната промишленост ще зависи от напредъка, постигнат в усвояването на сумата за 2009 г., и от продължаването на демократичния процес;-  допълнително подпомагане за подготовката и изпълнението на ключови ангажименти, и особено за подготовката и/или провеждането на избори, може да бъде обсъдено в допълнение на мерките за подпомагане, описани в настоящето писмо;-  регионалното сътрудничество и участието на Фиджи в него остават незасегнати;-  сътрудничеството с Европейската инвестиционна банка и Центъра за развитие на предприятията може да продължи в зависимост от навременното изпълнение на поетите ангажименти;Последващите мерки по поетите ангажименти ще бъдат в съответствие с договореностите за мониторинг, както са описани в приложението, и по-конкретно под формата на редовен диалог, сътрудничество с мисиите и докладване.В допълнение, ЕС очаква от Фиджи да окаже пълно съдействие на Форума на тихоокеанските острови що се отнася до прилагането на препоръките на Групата от изтъкнати личности, които бяха приети от външните министри на Форума по време на срещата им във Вануату на 16 март 2007 г.Европейският съюз ще продължи да следи ситуацията във Фиджи отблизо. Съгласно разпоредбите на член 8 от Споразумението от Котону, с Фиджи ще бъде проведен засилен политически диалог, за да се гарантира спазването на правата на човека, възстановяването на демокрацията и зачитане върховенството на закона.Ако е налице забавяне, прекратяване или промяна в посоката на изпълнение на поетите от временното правителство ангажименти, ЕС си запазва правото за актуализира подходящите мерки.ЕС подчертава, че привилегиите на Фиджи в сътрудничеството му с ЕС зависят от спазването на основните елементи на Споразумението от Котону и ценностите, упоменати в Инструмента за сътрудничество за развитие. За да се убеди ЕС, че временното правителство е готово безрезервно да следва поетите ангажименти, от особена важност ще бъде постигането на своевременен и значителен напредък по тяхното изпълнение.С уважение,Съставено в Брюксел,За Комисията:За Съвета:ПРИЛОЖЕНИЕ КЪМ ПРИЛОЖЕНИЕТОДОГОВОРЕНИ АНГАЖИМЕНТИ С РЕПУБЛИКА ФИДЖИА. Спазване на демократичните принципиАнгажимент № 1Провеждането на свободни и честни парламентарни избори в срок от 24 месеца, считано от 1 март 2007 г., в зависимост от заключенията на оценката, която трябва да бъде извършена от независими експерти, назначени от секретариата на Форума на тихоокеанските острови. Процесите на подготовка и провеждане на изборите ще бъдат съвместно наблюдавани, адаптирани и променяни, когато е необходимо, на базата на взаимно договорени индикативни показатели. По-конкретно това означава:-  Че до 30 юни 2007 г. временното правителство ще приеме график, на датите за приключването на различните действия, които трябва да бъдат предприети при подготовката на нови парламентарни избори;-  Че графикът ще прецизира сроковете на преброяване на населението, преначертаване на границите на избирателните райони и провеждането на изборна реформа;-  Че определянето на границите на избирателните райони и изборната реформа ще бъдат извършени в съответствие с конституцията;-  Че ще бъдат взети мерки, които да осигурят функционирането на Избирателната служба, включително и назначаване до 30 септември 2007 г. на надзорно лице за изборите, в съответствие с конституцията.-  Че назначаването на вицепрезидент ще бъде извършено в съответствие с конституцията;Ангажимент № 2Че при приемането на законодателни, фискални и други инициативи и промени по различни политики, временното правителство ще вземе предвид консултациите с гражданското общество и всички други заинтересовани страни.Б. Правова държаваАнгажимент № 1Временното правителство ще направи всичко възможно за предотвратяването на изявления от агенции по сигурността, имащи за цел създаването на климат на страх и напрежение.Ангажимент № 2Временното правителство да се придържа към конституцията от 1997 г. и да гарантира нормалната и независима работа на институциите, предвидени в конституцията, като Комисията за правата на човека, Комисията за държавна администрация и Конституционната комисия на Фиджи. Значителната независимост и функционирането на Висшия съвет на старейшините ще бъдат запазени.Ангажимент № 3Да зачита напълно независимостта на съдебната власт, да ѝ се позволи да работи свободно нейните решения да се спазват от всички заинтересовани страни, и по специално:-  Временното правителство да предприеме необходимите мерки за назначаването на съда, предвиден в раздел 138, член 3 от конституцията, в срок до 15 юли 2007 г.;-  Всяко назначение и/или отстраняване на съдии да се извършва оттук нататък в пълно съответствие с разпоредбите и процедурните правила, предвидени в конституцията;-  Да няма повече случаи на намеса, под каквато и да била форма, на военните и полицията или на временното правителство в работата на съдебната система, при пълното зачитане на юридическата професия.Ангажимент № 4Всички наказателни производства, свързани със случаи на корупция, да бъдат провеждани по съответните съдебни канали и да се гарантира, че всеки друг орган, който може да бъде създаден за разследване на предполагаеми случаи на корупция, ще действа в рамките, определени от конституцията.В. Защита правата на човека и основните свободиАнгажимент № 1Временното правителство ще вземе всички необходими мерки за улесняване на разследването или разглеждането на всички обвинения за нарушения на правата на човека, в съответствие с процедурите и съдилищата, предвидени в законите на Фиджи.Ангажимент № 2Временното правителство възнамерява да отмени указите за извънредно положение през май 2007 г., при условие че липсват заплахи за националната сигурност и обществения ред и безопасност.Ангажимент № 3Временното правителство се ангажира да даде гаранции за пълната независимост на Комисията за защита правата на човека на Фиджи при изпълнение на нейните функции в съответствие с разпоредбите на конституцията.Ангажимент № 4Да се гарантира пълната свобода на изразяване на мнение и свободата на медиите във всичките им форми, както е предвидено в конституцията.Г. Последващи мерки по отношение на поетите ангажиментиАнгажимент № 1Временното правителство се ангажира да поддържа редовен диалог, който да позволи проверка на постигнатия напредък, и да предостави на ЕС и на органите/представителите на ЕО пълен достъп до информацията по всички въпроси, свързани с правата на човека, мирното възстановяване на демокрацията и върховенството на закона във Фиджи.Ангажимент № 2Временното правителство се ангажира да съдейства изцяло при евентуални мисии на ЕС и ЕО за оценка и мониторинг на напредъка.Ангажимент № 3Временното правителство се ангажира да изпраща на всеки три (3) месеца доклади за напредъка, считано от 30 юни 2007 г., относно поетите от него ангажименти и спазването на основните елементи от Споразумението от Котону.Отбелязва се, че по някои въпроси може да бъде постигнат ефективен напредък само ако се възприеме прагматичен подход, който отчита реалността на настоящето и се съсредоточава върху бъдещето.[1] OВ L 317, 15.12.2000 г., стр. 3.[2] OВ L 287, 28.10.2005, стр. 4.[3] ОВ L 317, 15.12.2000 г., стр. 376.[4] ОВ L 378, 27.12.2006 г., стр. 41